Edit Reinilä-Hellman

Edit Elisabeth Reinilä-Hellman, o. s. Reinilä, vuoteen 1907 Rehnbäck (11. heinäkuuta 1877 Oulu – 22. marraskuuta 1935 Helsinki) oli suomalainen kotitalousopettaja ja Kotiruoka-keittokirjan tekijä.Aikalaiskirja 1934BiografiaSampo : Edit Reinilä-HellmanLöyttyniemi, Leena: Reinilä-Hellman, Edit. Kansallisbiografia-verkkojulkaisu. Studia Biographica 4. Helsinki: Suomalaisen Kirjallisuuden Seura, 1997– (viitattu 21.2.2021) Edit Reinilä- Hellmanin vanhemmat olivat Suomen Pankin komissaari Johan Edvard Rehnbäck (1849–1930) ja Elisabeth (Betty) Hellman (1852–1927). Hän kävi Oulun ruotsalaisen tyttökoulun ja Oulun käsityökoulun. Reinilä-Hellman suoritti kotitalousopettajan tutkinnon 1902 Helsingissä (Pedagogiska Matlagningskolan i Helsingfors) ja kotitalousopettajan jatkotutkinnon 1903 Uppsalassa (Uppsala Fackskola för Huslig Ekonomi). Hän teki opintomatkat Skandinavian maihin 1907 sekä Tanskaan ja Saksaan 1909.Rehnbäck-Reinilä-hautakivi, Oulun hautausmaa (Intiö), Oulu, Suomen Sukutukimusseura Hautakirjoituksia ja hautakuvia Edit Reinilä-Hellman työskenteli Oulussa Kansallis-Osake-Pankin pankkivirkailijana ja prokuristina 1894–1900. Hän oli vuonna 1891 perustetun Helsingin kasvatusopillisen talouskoulun johtajatar 1903–1918 ja maataloushallituksen kotitaloudentarkastaja 1918. Viimeksi hän toimi Osuusliike Elannon ravintoloiden tarkastajana Helsingissä 1928–1935. Edit Reinilä-Hellman oli Helsingin kasvatusopillisen talouskoulun säätiön jäsenenä vuodesta 1921 ja Suomen Matkaravinto- ja Maja Oy:n johtokunnan jäsenenä vuodesta 1929. Edit Reinilä-Hellman kirjoitti Kotiruoka-keittokirjan yhdessä Helsingin kasvatusopillisessa talouskoulussa opettajina toimineiden Sophie Caloniuksen ja Valma Krankin kanssa. Kirja ilmestyi Otavan kustantamana vuonna 1908 nimellä Kotiruoka – keittokirja kotia ja koulua varten. Kirjan 74. täysin uudistettu painos ilmestyi 2008 ja sitä on painettu kaikkiaan noin miljoona kappaletta. Edit Reinilä-Hellman oli naimisissa vuodesta 1918 enonsa, kamreeri Karl Arvid (Kalle) Hellmanin (1866–1950) kanssa. Edit Reinilän veli oli rehtori ja siirtolapuutarhatoiminnan uranuurtaja Eetu Johannes (Hannes) Reinilä ja sisar tekstiilitaiteilija Hanna Loimaranta o. s. Reinilä.Ylioppilasmatrikkeli 1853–1899 : Eetu Johannes Rehnbäck (Reinilä)Hanna Loimaranta - unohdettu kirkkotekstiilitaiteilija, Naisten ääni Suomi 100 == Julkaisuja == * Kotiruoka – keittokirja kotia ja koulua varten; toimittaneet Edit Reinilä-Hellman, Sophie Calonius, Valma Krank-Heikinheimo. Otava 1908, 11. lis. painos 1927, 74. uud. painos 2008 * Leikkituvan keittokirja. Otava 1909, ruotsin kielellä nimellä Kokbok för lekstugan. 1909 * Kokbok för hem och skola; toimittaneet Edit Reinilä-Hellman, Sophie Calonius, Valma Kranck- Heikinheimo. Söderström, Helsingfors 1909, 6. lis. painos 1927, 11. painos 1952 * Kansan kotiruoka; toimittaneet Edit Reinilä ja Valma Krank. Otava 1910, 3. painos 1920 * Kansan kotiruoka ja kotitalous. 1910 * Kasvis-kotiruoka: keittokirja kotia varten; toimittaneet Edit Reinilä-Hellman, Sofie Calonius, Valma Krank-Heikinheimo. Otava 1913, näköispainos Otava 2016, ruotsin kielellä nimellä Vegetarisk kokbok för hem och skola. Otava 1913 * Ekonomisk kokbok; toimittaneet Edit Reinilä ja Valma Krank. Otava 1912 * Erämiehen keittokirja: ohjeita "metsäherkkujen" valmistamiseen. Otava 1915, näköispainos Salakirjat, Helsinki 2011 * Pula-ajan ruokia; toimittaneet Edit Reinilä-Hellman, Sofie Calonius, Valma Krank-Heikinheimo. Otava 1918 * Koulun keittokirja. Otava 1923, 3. tarkistettu painos 1938, 4. uudistettu painos 1945, 5. painos 1947 * Silakkaruokia. Suomen kalastusyhdistys, Helsinki 1925, 3. painos 1936, ruotsiksi nimellä Strömmingsrätter. Fiskeriföreningen, Helsingfors 1925 * Talousapulaisen työopas: neuvoja ja kokemuksia kodin hoidon alalta. Otava 1926 * Kodin kesäkeittokirja. S. W. Paasivaaran margariinitehdas, Oulu 1927, ruotsiksi nimellä Lilla sommarkokboken. S. W. Paasivaaras margarinfabrik, Uleåborg 1927 * 101 herkkua liemistä leivoksiin. Lahden margariinitehdas, Helsinki 1929, ruotsiksi nimellä 101 läckerheter, från soppor till sockerkakor. Lahtis margarinfabrik, Lahti 1929 * Koulun ruokatavaraoppi. Otava 1931, 2. painos 1937 == Lähteet == Luokka:Suomen koulujen rehtorit Luokka:Suomalaiset tietokirjailijat Luokka:Keittokirjailijat Luokka:Vuonna 1877 syntyneet Luokka:Vuonna 1935 kuolleet